**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 04.06.2022, ora 08:00 – 05.06.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 05.06.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 04.06.2022, la ora 11:30, **Atenţionarea Hidrologică nr. 23,** valabilă în intervalul *04.06.2022 ora 13:00 – 05.06.2022 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tur, Someş, Crasna, Crişul Repede, Siret,* cu posibile depăşiri ale **COTELOR DE ATENŢIE,** astfel:

**- COD GALBEN:** „*În intervalul 04.06.2022 ora 13:00 – 05.06.2022 ora 12:00 pe râurile din bazinele hidrografice: Tur (judeţul Satu Mare), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Cluj şi Bihor), Someş – afluenţii mici aferenţi sectorului aval S.H. Dej (judeţele: Cluj, Sălaj, Maramures şi Satu Mare), Lăpuş – bazin superior şi afluenţi bazin mijlociu şi inferior (judeţul Maramureş), Crasna – bazin superior şi afluenţi bazin mijlociu şi inferior (judeţele: Sălaj şi Satu Mare), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Suceava – bazin superior şi afluenţi bazin mijlociu şi inferior (judeţul: Suceava), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău).”*

Această **Atenţionare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *BACĂU, BIHOR, BISTRIŢA-NĂSĂUD, CLUJ, HARGHITA, MARAMUREŞ, NEAMŢ, SĂLAJ, SATU MARE şi SUCEAVA (10 prefecturi) - COD GALBEN*.

**RÂURI**

**Debitele au fost staționare**, exceptând cursul inferior al Oltului și cursul mijlociu și inferior al Argeșului unde au fost creștere prin propagare.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe unele râuri din bazinele hidrografice Teleorman, Teleajen și în bazinul superior al Ialomiței și mai mici (sub 30% din normalele lunare) pe râurile din bazinele hidrografice: Lăpuș, Crasna, Barcău, Crișul Negru, Bistra, Moravița, Caraș, Nera, Cerna, Bârlad, cursul Sucevei, cursul superior și mijlociu al Siretului, pe unele râuri mici din bazinele inferioare ale Jiului și Oltului, pe afluenții Trotușului și Prutului și afluenții din bazinul mijlociu și inferior al Bistriței.

În interval au fost emise șase **ATENȚIONĂRI HIDROLOGICE** pentru fenomene imediate.

Rămâne în vigoare **ATENȚIONAREA HIDROLOGICĂ nr.23** din 04.06.2022, până la ora 12:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând râurile din bazinele hidrografice ale Crișurilor, Timișului, Begăi, cursul mijlociu și inferior al Mureșului și cursul mijlociu și superior al Oltului unde vor fi în creștere ca urmare a precipitațiilor prognozate, sub formă de averse și propagării.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri şi debite pe unele râuri mici din estul și sud-estul țării și din zonele de deal și munte, ca urmare a precipitaţiilor mai însemnate cantitativ prevăzute sub formă de aversă şi cu caracter torenţial.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 04.06.2022 – 05.06.2022 a fost în scădere, având valoarea de 3700 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în scădere pe sectorul Gruia – Oltenița și relativ staționare pe sectorul Călărași – Tulcea.

**Debitul la intrarea în țară (secțiunea Baziaș) va fi în scădere (3600 m3/s).**

În aval de Porțile de Fier debitele vor fi în scădere pe sectorul Gruia – Cernavodă și relativ staționare pe sectorul Hârșova – Tulcea.

**Alimentări cu apă**

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei III de aplicare a restricţiilor.

Judeţul Vaslui

Se mențin prevederile din „Planul de restricții și folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

Judeţul Hunedoara

Începând cu data de 17.05.2022 a fost oprită alimentarea cu apă a barajului Valea de Peşti din Priza Câmpu lui Neag (Buta), pentru efectuarea lucrărilor de înlocuire a conductei Buta-Baraj.

**2.** **Situaţia meteorologică în intervalul 04.06.2022, ora 09:00 –05.06.2022, ora 06:00**

**Administraţia Naţională de Meteorologie** (A.N.M.) a emis la data de 04.06.2022, la ora 10:00, **Atenţionarea Meteorologică nr. 55**, conform căreia:

**- COD GALBEN:** „*În intervalul 4 iunie, ora 12 - 5 iunie, ora 03, în Banat, Crișana, Maramureș, Transilvania, la munte și local în Oltenia și Moldova, vor fi perioade cu instabilitate atmosferică accentuată care se va manifesta prin frecvente descărcări electrice, averse torențiale, intensificări de scurtă durată ale vântului, vijelii și grindină. Cantităţile de apă vor depăşi 20...30 l/mp şi izolat 40 l/mp. Notă: manifestări de instabilitate atmosferică vor fi și duminică (5 iunie) în special în jumătatea de sud-est a țării.”*

Această **Atenţionare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VÂLCEA şi VRANCEA (29 prefecturi) - COD GALBEN.*

**ÎN ŢARĂ**

Vremea s-a răcit față de ziua precedentă în nord-vestul teritoriului, unde valorile termice s-au situat în jurul mediilor multianuale, dar a continuat să fie mai caldă decât în mod obișnuit la această dată în rest. În Banat și Oltenia, izolat indicele temperatură - umezeală (ITU) a atins și depășit ușor pragul critic de 80 de unități. Cerul a fost variabil în regiunile sudice și sud-estice, iar în rest instabilitatea atmosferică s-a manifestat prin înnorări temporar accentuate, averse, pe alocuri descărcări electrice și intensificări ale vântului (viteze la rafală de până la 70 km/h în Banat). Cantitățile de apă au depășit pe arii restrânse 15...30 l/mp (până la 39 de l/mp în județul Covasna). Temperaturile maxime s-au încadrat între 23 de grade la Supuru de Jos și Huedin și 33 de grade la Sânnicolau Mare și Zimnicea, iar la ora 06.00, valorile termice erau cuprinse între 13 grade la Miercurea Ciuc și 22 de grade la Sulina. Spre sfârșitul intervalului, în centrul și nord-vestul țării izolat s-a semnalat ceață.

***Observaţie:*** *începând de ieri, de la ora 06.00, au fost în vigoare 9 avertizări cod portocaliu pentru fenomene meteorologice periculoase imediate, după cum urmează: 8 emise de SRPV Timișoara și 1 de SRPV Sibiu.*

**LA BUCUREŞTI**

Vremea a fost frumoasă, iar valorile termice s-au menținut peste mediile multianuale specifice pentru prima decadă a lunii iunie. Cerul a fost variabil, mai mult senin dimineața, iar vântul a suflat slab până la moderat. Temperatura maximă a fost de 31 de grade, iar la ora 06.00, se înregistrau 17 grade în Băneasa, 18 grade la Afumați și 19 grade la Filaret.

**3. Prognoza meteorologică în intervalul 05.06.2022, ora 09:00 –06.06.2022, ora 09:00**

**ÎN ŢARĂ**

Vremea va fi în general instabilă în jumătatea sud-estică a țării, la deal și la munte, unde mai ales în a doua parte a zilei și noaptea, temporar înnorările vor fi accentuate și pe arii relativ extinse se vor semnala averse ce vor avea și caracter torențial, descărcări electrice și pe arii restrânse vijelii și grindină. Pe alocuri cantitățile de apă vor depăși 25...40 l/mp. În restul teritoriului, cerul va fi variabil, temporar cu unele înnorări în prima parte a intervalului, iar fenomene specifice instabilității atmosferice se vor semnala pe arii mai restrânse. Vântul va sufla slab și moderat, local cu intensificări, mai ales pe parcursul zilei, în regiunile sud-vestice, centrale și nord-estice. Temperaturile maxime se vor încadra între 21 de grade în nordul Moldovei și 32...34 de grade în sudul Olteniei și al Munteniei, unde și disconfortul termic va fi ridicat, iar indicele temperatură - umezeală (ITU) va atinge local pragul critic de 80 de unităţi. Temperaturile minime vor fi cuprinse în general între 9 și 18 grade.

**LA BUCUREŞTI**

Vremea va fi călduroasă cu disconfort termic în creștere după-amiaza când și indicele temperatură - umezeală (ITU) se va apropia și posibil va atinge pragul critic de 80 de unități. Instabilitatea atmosferică se va accentua îndeosebi spre seară și noaptea, când vor fi înnorări și perioade cu averse, posibil cu caracter torențial, descărcări electrice şi intensificări de scurtă durată ale vântului. Temperatura maximă va fi de 32...33 de grade, iar cea minimă va fi de 15...17 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA DE COMUNICARE**